StreetDance 3D

StreetDance 3D (נקרא גם StreetDance בגרסאות שלא היו בתלת־ממד) הוא סרט ריקודים בריטי שעלה לאקרנים ב-21 במאי 2010. הסרט בוים על ידי מקס גיבה ודניה פסקואיני. כוכבי "Britain's Got Talent", ג'ורג' סמפסון ולהקות הריקוד "Flawless" ו"Diversity", עשו את הופעותיהם הראשונות על מסך הכסף. הסרט הופק על ידי "Vertigo Films" ביחד עם "BBC Films"‏. את הפסקול הרשמי של הסרט הלחין ההרכב N-Dubz. השירים בסרט נכתבו ובוצעו על ידי להקות שונות, ביניהם סימפל פלאן ופאניק! אט דה דיסקו. "ג'יי 20", קבוצת ריקודי רחוב, מתכוננת בלונדון לאליפות בריטניה בריקודי רחוב. לאחר שמנהיגה, ג'יי, עוזב את הקבוצה באופן בלתי צפוי, הקבוצה נמצאת על סף פירוק. חברי הקבוצה מאבדים את מקום האימונים הרגיל שלהם לאחר שלא הגישו את הטפסים המתאימים בזמן. הם מנסים למצוא מקום חלופי או לגייס כסף כדי לממן מקום לאימונים אך ניסיונותיהם כושלים. באופן מפתיע, מורה בבית ספר לבלט, הלנה (שרלוט רמפלינג), מציעה להם להתאמן בבית הספר בתנאי שחמישה רקדני בלט יצטרפו אליהם לאימונים. הלנה מציעה זאת מתוך תקווה שהתשוקה לריקוד שמאפיינת את "ג'יי 20" תעבור גם לרקדני הבלט שלה. בתחילה רבות שתי הקבוצות ביניהן, אך לבסוף הופכים רקדני שתי הקבוצות לחברים טובים. הלנה לוקחת את קארלי (ניקולה ברלי), הכוריאוגרפית של הקבוצה, למופע בלט וקארלי מקבלת השראה מהמופע. במהלך תחרות ריקודים במועדון למחרת, הקבוצה מגלה שג'יי בגד בהם והצטרף לקבוצה המתחרה, "The Surge". קארלי, שכועסת על הבגידה של ג'יי, עוזבת את המועדון וכמעט נפגעת מרכב אך תומאס (ריצ'רד ווינסור), אחד מרקדני הבלט שהצטרפו לקבוצה, מזיז אותה הצידה. הם הולכים לדירה של תומאס ומתאמנים בריקוד על הגג. למחרת בבית הספר, קארלי מכריזה על השם החדש של הקבוצה: "נקודת שבירה". מורה נוספת בבית הספר, מאדאם פלורה, כועסת על ההשפעה של ריקודי הרחוב על רקדני הבלט, שלדעתה הורסת את העבודה שהשקיעו בריקודי הבלט. עקב דעתה, פלורה מתכננת בכוונה את האודישנים לתחרות הבלט המלכותית ליום זהה לגמר של אליפות בריטניה לריקודי רחוב. רקדני הבלט מבטיחים לקארלי שהם יגיעו לתחרות בזמן, אבל האודישנים נמשכים מעבר לזמן שציפו. בניסיון לתת ל"נקודת שבירה" יותר זמן לחכות לרקדני הבלט, ידיד של קארלי, אדי (ג'ורג' סמפסון), יוצא לרחבת הריקודים ומתחיל לרקוד, ומפתיע את הקבוצה ואת הקהל. רקדני הבלט מצליחים להגיע לבסוף, לאחר שהלנה מצליחה לסדר להם אודישן נפרד. הריקוד של הקבוצה, שמשלב בלט עם ריקודי רחוב, מצליח והקבוצה מנצחת בתחרות. קבוצת הריקוד "Flawless"‏ - "The Surge" קבוצת הריקוד "Diversity" - עצמם ניקולה ברלי - קארלי ג'ורג' סמפסון - אדי ריצ'רד ווינסור - תומאס אוקוולי רואץ' - ג'יי שרלוט רמפלינג - הלנה אלינור ברון - מאדאם פלורה ג'רמי שפילד - מייקל רייצ'ל מק'דואל - איזבלה פטריק בלדי - מר הרדינג ג'וקלין ג'י אסיין - דלילה טמקה אמפסון - שרונדה ג'ניפר לונג - בקס ראיין קיז - רקדן בלט סייאנד גרגורי - קלואו שרה צ'אנג - איימי דניאלה מסטרסון - רקדנית בלט טנישייה בונר - שונה מלאוני קופי אגיימן - מאק לקס מילקזרק - בוּגי הבוּגר ליל סטפ - סטפ פרנק הרפר - פרד הסרט הוא הסרט הבריטי הראשון שיצא בתלת מימד. הסרט קיבל בעיקר ביקורות חיוביות ויש לו 84% טריות באתר Rotten Tomatoes. למרות הביקורות האוהדות, הסרט היה במקום הראשון בבריטניה למשך שבוע בלבד והכניס £2,273,938‏. בסך הכל, הסרט הכניס $17,695,464. בפסקול הסרט היו 19 שירים ו-5 שירים נוספו ב-iTunes: קבוצת הריקוד "Flawless" הצטלמה לסצנות של הסרט בכיכר טרפלגר ב-9 ביולי 2011. ב-30 במרץ 2012 עלה לאקרנים StreetDance 2 בדו מימד ובתלת מימד. אתר האינטרנט הרשמי של StreetDance 3D (באנגלית) "StreetDance 3D", במסד הנתונים הקולנועיים IMDb (באנגלית) "StreetDance 3D", באתר נטפליקס "StreetDance 3D", באתר AllMovie (באנגלית) "StreetDance 3D", באתר Rotten Tomatoes (באנגלית) "StreetDance 3D", באתר אידיבי "StreetDance 3D", במסד הנתונים הקולנועיים KinoPoisk (ברוסית) האתר הרשמי באיטלקית (אורכב 25.04.2011 בארכיון Wayback Machine) (באיטלקית) ביקורת על הסרט ב-BBC (באנגלית) ביקורת על הסרט באתר "Best for Film" (באנגלית) http://www.inbaseline.com/project.aspx?view=AllCategoryCredits&project_id=205312 StreetDance 3D - Rotten Tomatoes Reynolds, Simon (25 במאי 2010). "'StreetDance' beats 'Persia' at UK box office". Digital Spy. digitalspy.co.uk. נבדק ב-27 במאי 2010. {{cite web}}: (עזרה)